Hašim Muharemović
Prim. dr. Hašim Muharemović rođen je 22. marta 1937. godine u Srebreniku. Diplomirao je medicinu 1971. godine u Sarajevu, a 1975. položio stručni ispit u Novom Sadu. Bio je poznati epidemiolog u Bosni i Hercegovini. Bio je istaknuti član Ljekarske komore Tuzlanskog kantona. Prim. dr. Muharemović je proveo radni vijek u Domu zdravlja Srebrenik. Svestrana osoba, i kao takav se bavio slikarstvom i svirao saz. Ostao je upamćen kao muzičar sazlija i pjevač i vrsni poznavalac sevdalinke. Autor je mnogobrojnih pjesama, među kojima i čuvene „Sa Gradačca, bijele kule“, koja je prihvaćena kao tradicionalna pjesma. Umro je 18. septembra 2012.